CELEX: 62018CA0071
Language: mt
Date: 2019-09-04 00:00:00
Title: Kawża C-71/18: Sentenza tal-Qorti tal-Ġustizzja (L-Ewwel Awla) tal-4 ta’ Settembru 2019 (talba għal deċiżjoni preliminari tal-Vestre Landsret - id-Danimarka) – Skatteministeriet vs KPC Herning (Rinviju għal deċiżjoni preliminari – Sistema komuni ta’ taxxa fuq il-valur miżjud (VAT) – Direttiva 2006/112/KE – Bejgħ ta’ art li fuqha jinsab bini fil-mument tal-kunsinna – Klassifikazzjoni – Artikoli 12 u 135 – Kunċett ta’ “art għall-iżvilupp” – Kunċett ta’ “bini” – Evalwazzjoni tar-realtà ekonomika u kummerċjali – Evalwazzjoni tal-elementi oġġettivi – Intenzjoni tal-partijiet)

11.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 383/18
            
         
      Sentenza tal-Qorti tal-Ġustizzja (L-Ewwel Awla) tal-4 ta’ Settembru 2019 (talba għal deċiżjoni preliminari tal-Vestre Landsret - id-Danimarka) – Skatteministeriet vs KPC Herning
      (Kawża C-71/18) (1)
      
      (Rinviju għal deċiżjoni preliminari - Sistema komuni ta’ taxxa fuq il-valur miżjud (VAT) - Direttiva 2006/112/KE - Bejgħ ta’ art li fuqha jinsab bini fil-mument tal-kunsinna - Klassifikazzjoni - Artikoli 12 u 135 - Kunċett ta’ “art għall-iżvilupp” - Kunċett ta’ “bini” - Evalwazzjoni tar-realtà ekonomika u kummerċjali - Evalwazzjoni tal-elementi oġġettivi - Intenzjoni tal-partijiet)
      (2019/C 383/17)
      Lingwa tal-kawża: id-Daniż
      
         Qorti tar-rinviju
      
      Vestre Landsret
      
         Partijiet fil-kawża prinċipali
      
      
         Rikorrent: Skatteministeriet
      
         Konvenuta: KPC Herning
      
         Dispożittiv
      
      L-Artikolu 12(1)(a) u (b), (2) u (3) kif ukoll l-Artikolu 135(1)(j) u (k) tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud, għandhom jiġu interpretati fis-sens li tranżazzjoni ta’ provvista ta’ art li hemm bini fuqha, fid-data ta’ din il-kunsinna, ma tistax tiġi kklassifikata bħala provvista ta’ “art għall-bini” meta din it-tranżazzjoni hija ekonomikament indipendenti minn provvisti oħra u flimkien ma’ din ma hijiex tranżazzjoni unika, anki jekk l-intenzjoni tal-partijiet kienet li l-bini jkun totalment jew parzjalment imwaqqa’ sabiex jinbena bini ġdid.
      
         (1)  ĠU C 134, 16.4.2018.